remissie
albert ende isabel clara
eugenia infante van spaignen by der gratien goidts eertshertogen van oostenrycken
doen te wetene alle jegenwoordige ende toecoemende dat wy
ontfangen hebben de oitmoedige supplicatie van jehan gebuers notaris ende
practisyn postulerende ten platten lande belast met drye cleyne
moederloose kinderen behouden van syne eerste huysvrouwe inhou$
dat wylen maria lindekens syne tweede huysvrouwe gewees$
sijnde binnen onser stadt van loven ende naer dyen sy tsaemen
aldaer hadden goeden chiere gemaeckt vreetsaementlyck ver
trocken uuyt de selve onser stadt naer st jooris wingen$
plaetse van hunne residentie ende tusschen wegen nyet verre
vanden selve stadt opde diestersche baene tsamen gaende al
cautiende den suppliant daer over buyten eenich achterdencken
van quaet metten dranck bevangen synen henger inde
scheyde voor ende achter syne huysvrouwe spelens gewyse brengende
is onwetens deselve scheyde uuytgevlogen ende den selven
henger just coemen te vallen boven haere rechte oore en$
daer deur gecauseert een cleyne vleeswondeken quaelyck
weerdich om chirurgyn te gebruycken hoe wel nochtan$
den suppliant hem des nyet getroostende is met synen huysvrouwe
de wonde eerst ende voor al by hem met synen neusdoeck
verbonden wedergekeert naer loven in sekere herberge
ontrent die diestersche poorte alswanneer deselve sijns$
suppliants huysvrouwe met sijnen swager des anderen daechs
daer naer is gegaen inden wijnkelder onder den stadthuys
ende aldaer enen pot wijns oft twee heeft helpen drincken
waer door sy haer toonende een weynich onstelt is den suppliant
naer drye daegen dat sy aldaer tsaemen hadden geweest
gegaen ten huyse van meester carel van maelstede barbier
om aldaer tot synen huyse te blyven ter tyt ende wijle toe sy
volcoementlyck waere gecureert waer over tusschen den selven
barbier en hem suppliant geconvenieert synde hy suppliant preparae$
maeckende om te vertrecken om sijne affairen middelen tyde
te dirigeren dan deur de instantelycke begeerte vanden selve syne
huysvrouwe is hy haer voordyen ende den anderen nacht gebleven sonder
van eenige swaricheyt te hooren synde nyettemin daer naer
gevallen in eenen groote ende vehemente cortse dat sij ten achtsten
daege naerde voors. quetsure tot sijns suppliants onsprekelycke leet
wesen deser werelt is coemen toverlyden wyens ziele godt
beraede ende hebbe in syne eeuwige ruste nochtans buyten
sijnen toedoen noch en can den suppliant deur de voors. quetsure
nyet geseght oft verstaen worden de occiso gehouden te syn
ende voorsulcx hem nyet voorvluchtich en heeft te maecken in
sondere consideratie nemende opde certificatie gegeven by meesters
chirurgyns de voors. wonde gevisiteert hebbende voor ende naer
haere doot oock begraven synde ter instan van haere broeders
uuyten grechte gedaen wyens vercleren over deselve respective
visitaecie eenpaerlyck gedraecht dat de quetsure nyet en is
geweest lethael ende de voors. sijne huysvrouwe daer van oock
nyet gestorven daer inne de selve personen staen te gelooven
gelyck oock de intentie vanden suppliant nyet en is geweest de
voors. syne huysvrouwe in haeren lichaeme voor dminste te
offenseren voere min te quetsen al eest dat sulcx by ongeval
door inckele onnooselheyt is gevolght ende den suppliant alsoo
over haere door onschuldich wyen pyne genoech doet haere
absentie te missen soo sij oock met malcander staende den
houwelycke altijt peysselyck ende vredelyck hebben geweest ende
alsoo geene occasie geweest synde van dissentie en valt oock
inden suppliant egeene prosumptie dat hy syne huysvrouwe in haeren
leven soude hebben willen offenseren gelyck sulcx oock de
plaetse alwaer het feyt is gevallen op eene oepen ende publycke
baene genoechsaem uuytwyst behalvens alnoch dat syn geweir
nyet en is getrocken geweest ende alsoo daermede die goede
intencie vande suppliant dat hy noynt van quaede intencie en is geweest
geverificeert dan blyft desnyettemin absent ende voorvluchtich
daerentusschen syne ses moederloose kinderen van doen zyde
loopen geheel desolaet dat een yegelyck hen tselve siende erbe$$
ende van dandere zyde alle syne affairen ende negotien in
confusie sulcx dat hy ende syne kinderen geschaepen syn geruineert
te worden ten sy hem uuyt speciale gracien over de voors.
quetsure voor soo vele hy mach verstaen worden daermede
misdaen te hebben worde gegeven gracie ende bermherticheyt
daer toe onse herten ordinarie meer syn geinclineert als
tot rigeur van rechte besondere in regard vanden gene als
uuyt pure ootmoet hen prosternerende voor onse voeten gelyck
den suppliant is doende mits desen sonder oynt in eenige misuse
geconstitueert geweest te syne weerdich reprehenie
criminele dan heeft hem altyt eerlyck vromelyck ende
getrouwelyck buyten reprochen gedragen ende om waer toe
te coemen haer tegenwoordich offereert de occasie
van desen heyligen tyt representerende de voetstappen van
onsen salichmaecker hoe dat hy om het menschelycke
geslacht te verlossen is gestorven voort alles heeft
voldaen ende gepardonneert gevende exemple aen alle christ$
princen tot hunne ondersaeten om gelycke bermherticheyt
te thoonen die hy verhoopt ende vastelyck betrouwt dat
hem sal geworden desen gemerckt ende dat hy suppliant nyet
genst$ende de onnooselheyt vande feyte ende dat de voors. wonde
nyet en is geweest lethael ende hy suppliant vanden doot onno$
heeft desnyettemin de naeste vrienden vanden voors. syne
huysvrouwe tot accoorde ende minnelycke verdrach doen versoeck$
meynende dat hem tselve nyet en sal geweygert worden
consideracie nemende opde gelegentheyt ende onnooselheyt vande
voors. feyte heeft ons de voors. suppliant daeromme seer ootmoe$
gebeden om ense oepene brieven van remis in sulcken ca$
dienende soo eest dat wy desen aengesien ende tot dyen de
voors. certificaeten geneycht wesende ter beden des voors. suppliant
ende willende hem in dit stuck prefereren gracien ende misericord$
voor strangheyt ende rigeur van rechte besondere ter eeren ende
contemplacien vande bitter passie ende lyden ons heeren jhesu ch$
dwelck hy op sulcken goeden dach als heden voorde salicheyt
vande menschelycke geslachte geleden heeft hebben den selven suppliant
inden gevalle alsboven quytgeschouwen ende vergeven schelde,
quyte ende vergeven uuyt sonderlingen gracien by desen onsen brieven
tfeyt ende ongeval boven geruert mitsgaders alle offensien
en breucken corporele ende criminele die hy ter causen van
dyen eenichsins tegens ons ende justicie mach hebben
ontgaen ende misdraegen ende hebbendem dyen aengaende wede$
gestelt ende gerestitueert stellen weder ende restitueren to$
synen goeden naeme fame ende geruchte in onsen voors. landen van brabant
ende allen anderen onsen landen ende heerlicheyden ende tot syne onverbeurde
goeden indyen hy eenige onder ons heeft gelyck ende in alder manieren
soo hy was voor de toecompste vanden voors. feyte imponerende hierop
een eeuwich geswych onsen procureur generael in brabant ende allen
anderen onsen justicieren ende officieren wie sy syn satisfactie
ende beternisse ieerst ende voor al gedaen der partije geinteresseerde
indyen die noch nyet gedaen en sijn ende eenige daer toe staet civilyck
alleenlyck behoudelyck dat die voors. suppliant gehouden sal syn tvoors.
feyt tegens ons te beteren civilyck allenlyck naer gelegentheyt
vande saecken ende faculteyt van syne goeden met oock te betalen
die redelycke costen van justicien hieromme alreede gedaen ende te
doene allet ter taxacie ende moderacie van onsen seer lieven ende
getrouwen die cancellier ende luyden van onsen raede in brabant
die wy daer toe gecommitteert hebben ende committeren by desen ont
bieden daeromme ende bevelen den selven onsen cancellier ende
raedtsluyden dat voor hen geroepen den genen die daeromme behooren
geroepen te syne sy procederen wel ende deuchdelyck ter verifi
catie ende interinement van desen ende totter taxacie ende moderacien
vanden voors. emende ende costen van justicien alsoo sy sullen
bevinden behoorende welck interinement die voors. suppliant gehouden
sal syn te versoecken en hem in persoone te presenteren in onsen
voors. raedt binnen sesse maenden naestcoemende opde pene van
te verbeuren deffect van desen ende dat gedaen ende deselve civile
boete ende costen van justicien getaxeert ende betaelt syn in
handen vanden genen dyen dat behooren sal sy onsen vors. procureur generael
in brabnat ende alle andere onse rechteren justicieren officieren
ende ondersaeten tegenwoordige ende toecoemende dyen dat aengaen
sal mogen heure stedehouderen ende een yegelyck van hun besondere
soo hen toebehooren sal doen laeten ende gedoogen den voors. suppliant
van deser onser iegenwoordiger gracien ende remis ende van alle dinhouden
van deser inder vuegen ende manieren voore verhaelt rustelyck
vredelyck volcoementlyck ende eeuwelijck genyeten ende gebruycken sonder
hem te doen oft te laten geschieden nu noch in toecoemende tyden
eenich hinder letsel oft moyenisse aen lyve noch aen goeden ter
contrarien maer indyen syn lijff oft eenige van syne onverbeurde
goeden daeromme gearresteert becommert oft beleth waeren dat
sy die setten ende stellen ter stont ende sonder vertreck tot geheelder
ende volcoemende delivrancie want ons alsoo gelieft ende ten eynde
dat dit vast ende gestadich blyve ter eeuwigen daege soo hebben
wy onsen zegel hieraen doen hangen behoudelyck in anderen
dingen onsen rechteren ende eenyegelyck anderen dessyns gegeven
in onser stadt van brussele opden goeden vrydach in’t jaer
ons heeren xvi c ende xxie onder op de plycke stont geschreven
aldus byde eertshertoghen onderteekent steenhuyse ende was
gesegelt met een groenen wasschen segele uuythangende
in groene zyde snoeren